{"word_count": 221, "character_count": 2029}
Hitre, tudásraA piaristák és a magyar művelődésKiállítási katalógusI. kötetszerk. Koltai András; társszerkesztők Borbás Péter, Szekér Barnabás, Rákossy AnnaPiarista Rend Magyar Tartománya, Budapest, 2017.26 cm; 544 pp. – ISBN: 978-615-80517-5-0A kiállítás katalógusának első, gazdagon illusztrált kötete 16 tanulmányt tartalmaz a piarista rend és Magyarország első kapcsolatairól, a magyar piaristák iskolarendszeréről, természettudományos oktatásról, történetírásról, lelkipásztorkodásról és a hittudományok műveléséről. Mindehhez 217 illusztrált leírás kapcsolódik kiállításon bemutatott tárgyak részletes leírásával, többek között Kalazanci Szent Józsefet ábrázoló festményekről, metszetekről, fizikai és természettudományi szertárak érdekes darabjairól, különleges kéziratokról, gazdagon díszített egyházi ötvösművekről, miseruhákról.„Az eddigi legteljesebb módon nyílik lehetőségünk megismerni e több évszázados múlt, a Piarista Rend magyarországi történetének tárgyi emlékeit. Idegenvezetést kapunk a rend életének sokszínű, izgalmas világába: megjelennek előttünk a diákok közt sürgő-forgó, oktató tanárok, a hitéletben való elmélyedést segítő atyák, közösségben Istennek szentelt szerzetesek, a természet világát feltáró tudósok, a szépséget sokféleképpen közénk idéző művészek, kíváncsi világjárók – s mindezek közben az emberek, akik egyek voltak közülünk, személyes és közösségi kereséseikkel, nagyságukkal és gyengeségeikkel együtt.” (Labancz Zsolt tartományfőnök bevezetőjéből)Tartalom (fejezetek)1. Templom (Kalazanci Szent József, a rendalapító)2. Iskola (Tanítás és nevelés)3. Fizika szertár (Fizika és matematika)4. Természetrajzi szertár (Utazások, földrajz, biológia)5. Történelmi tár (Régészet és történetírás)6. Sekrestye (Szentségek és csodák)7. Oratórium (Hittudomány és hitoktatás)Kapható a Budapesti Történeti Múzeum Vármúzeumának ajándékboltjában a Piarista Központi Könyvtárban (1052 Budapest, Piarista köz 2.) ProsperoD könyváruházban (https://www.prosperod.hu/katalogus/konyvek/?id=70313) Ára 4935 Ft